Ülalmärgitut silmas pidades on siiski oluline märkida, et kohustuse täitmise asendamiseks kokkulepitava leppetrahvi puhul saab kahjustatud lepingupool valida, kas ta soovib nõuda kohustuse täitmist või leppetrahvi tasumist. Mõlemat korraga nõuda ei saa. Seetõttu tuleks kokku leppida leppetrahvis, mille suurus oleks kahjustatud lepingupoolele kohustuse  täitmise asendamiseks piisav. Vastasel korral võib olla vajalik leppetrahvi ületava kahju nõudmine (enamasti toimub see paraku kohtu kaudu) ja kahju suuruse tõendamine. See võib aga osutuda keerukaks ja kulukaks.